da en da nl ca da da da es da da da da da da da da da en da da da da da da da da da da en en da da da da fr da da da da de da da da da da da da da da da da da da nl da en da da es nl da
Fængselsbetjente er landets dyreste at forsikre | Fængselsforbundet
27.7.2022 17:00:00 CEST | Fængselsforbundet
Det bliver dyrere og dyrere for Kriminalforsorgen at forsikre sine medarbejdere.
Det koster nu 7.000 kroner at forsikre hver medarbejder i Kriminalforsorgen.
I løbet af tre år er Kriminalforsorgens udgift til Arbejdsmarkedets Erhvervssygdomsforsikring øget fra 5.157 kroner til 6.950 kroner pr. medarbejder.
Fængselsbetjente tilhører dermed den erhvervsgruppe, som er dyrest at forsikre i Danmark.
Til sammenligning koster det kun 314 kroner om året at forsikre medarbejdere på et sygehus. Det koster altså over 20 gange så meget at forsikre en fængselsbetjent som en sygeplejerske.
Det er millionerstatning til syge medarbejdere, som har sendt forsikringspræmien i vejret i fængselsbetjentenes branchegruppe, som også omfatter politifolk, soldater og brandmænd.
AES udbetaler i nogle tilfælde erstatninger på helt op til 4 millioner kroner til skadede medarbejdere.
Alene i 2020 vandt Fængselsforbundet sager til en værdi af 135 millioner kroner i form af engangserstatninger og løbende udgifter fremover.
En undersøgelse fra VIVE viste for to år siden, at omfanget af PTSD blandt fængselsbetjente er meget større end blandt politibetjente og krigsveteraner. Erstatningerne til fængselsbetjente er dermed med til at trække udgifterne til AES op i branchen.
Fængselsforbundets formand, Bo Yde Sørensen, er skuffet over, at fængselsbetjentene gang på gang topper listen over farlige job.
”Det er frustrerende, at antallet af arbejdsskader i Kriminalforsorgen fortsat er meget højt. Der er desværre ikke noget, som tyder på, at det bliver mindre belastende at arbejde i landets fængsler. Tværtimod,” siger formanden.
Han mener, at udgiften til sygdomsforsikringen i sig selv burde være et argument for Kriminalforsorgen til at forbedre arbejdsmiljøet: ”Færre nedslidte fængselsbetjente vil være med til at sænke AES-bidraget, som koster Kriminalforsorgen over 30 millioner kroner om året,” siger Bo Yde Sørensen.
Arbejdsgivere er forpligtet til at betale bidrag til Arbejdsmarkedets Erhvervssikring (AES), så der er penge, hvis en medarbejder bliver ramt af en arbejdsskade. Bidraget bestemmes ud fra udgifterne til erstatninger i den branche, virksomheden er en del af.
Kommentarer til pressen: Forbundsformand, Bo Yde Sørensen
Tlf:72 55 99 98bys@faengselsforbundet.dk
Det koster nu 7.000 kroner at forsikre hver medarbejder i Kriminalforsorgen.
Fakta om jobbet som fængselsforbundet
Fængselsforbundet har cirka 3.500 medlemmer og repræsenterer fængselsbetjente, transportbetjente, institutionsmedarbejdere, værkmestre og uniformerede ledere i Kriminalforsorgen i Danmark, Grønland og på Færøerne. Desuden repræsenterer forbundet fiskerikontrollører i Fiskeristyrelsen. Vi er uafhængige af partipolitik og fokuserer alene på at forbedre vores medlemmers arbejdsliv.
Følg pressemeddelelser fra Fængselsforbundet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Fængselsforbundet
Tre fanger til hver betjent i Nyborg Fængsel29.9.2022 10:10:10 CEST | Nyhed
Personaledækningen er historisk ringe i landets ældste fængsel.
Fængsel i Kosovo lagt i dvale19.9.2022 11:27:55 CEST | Nyhed
Planerne om at leje 300 pladser til udvisningsdømte udlændinge i Giljan i Kosovo er sat i bero. Der mangler finansiering til løsningen.
Kriminalforsorgen mangler penge på finansloven1.9.2022 14:42:41 CEST | Pressemeddelelse
Der er meget bekymrende, at der mangler over 200 millioner kroner på finansloven til Kriminalforsorgen. Sådan lyder budskabet fra Fængselsforbundet til regeringens finanslovsforslag.
Lønløft har fjernet manglen på anstaltsbetjente i Grønland4.8.2022 13:04:06 CEST | Nyhed
Efter målrettet benarbejde fra Fængselsforbundet fik anstaltsbetjentene en markant lønstigning for to år siden. Det er nu blevet meget nemmere at rekruttere nye kollegaer.
Skuffende optagetal på Kriminalforsorgens nye skoler2.8.2022 13:41:24 CEST | Nyhed
Nedgangen af fængselsbetjente ser ud til at fortsætte.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022